**รัฐบาลแก้ไขปัญหาการจับสัตว์น้ำเพื่อความยั่งยืนของทรัพยากรทางทะเล**

ต่อจากนี้ไป ขอเชิญรับฟังไทยคู่ฟ้า ครับ

รัฐบาลแก้ไขปัญหาการจับสัตว์น้ำโดยเสรี ขาดการควบคุม ซึ่งส่งผลกระทบต่อทรัพยากรทางทะเลของประเทศ โดยได้กำหนดปริมาณการจับสัตว์น้ำสูงสุดในปี 2559 และหลักเกณฑ์การจัดสรรปริมาณสัตว์น้ำ 3 แนวทาง ได้แก่ เรือประมงที่มีอาชญาบัตรหรือใบอนุญาตทำการประมงในปีที่ผ่านมาจะได้สิทธิเป็นอันดับแรก เรือประมงที่ถูกต้องตามกฎหมาย แต่เครื่องมือยังไม่เหมาะสม จะต้องปรับเปลี่ยนเครื่องมือแล้วจึงเข้าสู่ระบบ และเรือประมงที่ยังไม่เคยเข้าสู่ระบบ หากมีสัตว์น้ำเหลืออยู่จึงจะสามารถเข้าสู่ระบบได้ ทั้งนี้ เพื่อให้เกิดความยั่งยืนของการใช้ทรัพยากรทางทะเล นอกจากนี้ พลเอก ประยุทธ์ จันทร์โอชา นายกรัฐมนตรี เป็นห่วงพี่น้องชาวประมงพื้นบ้านที่ไม่สามารถทำการประมงนอกเขต 3 ไมล์ทะเลได้ จึงได้สั่งการให้หน่วยงานที่เกี่ยวข้องไปหาแนวทางช่วยเหลือ แต่ต้องไม่ส่งเสริมให้เกิดการทำประมงที่มากเกินความจำเป็นหรือใช้เครื่องมือที่ไม่ถูกต้องตามกฎหมาย

ร่วมเดินหน้าประเทศไทยกับสำนักโฆษก สำนักเลขาธิการนายกรัฐมนตรี